**יוסי מרשק** (נולד ב-9 באוגוסט 1969) הוא שחקן קולנוע, טלוויזיה ותיאטרון ישראלי.

ביוגרפיה
--------

מרשק נולד ב-9 באוגוסט 1969 וגדל ברחובות. בנעוריו שיחק כדורגל כשוער בקבוצת הילדים של מכבי רחובות. למד בבית הספר התיכון ע"ש עמוס דה-שליט. את שירותו הצבאי עשה כלוחם ביחידת מורן שבחיל התותחנים.

### תיאטרון

מרשק שיחק בתיאטראות שונים בארץ, בין השאר במחזות: "ים יבשה ים", "שלושה בלילה" (הצגת פרינג' בבימוי חגי אייד), "וויצק", "הא-הא", "יש מלחמה בחוץ", "החתונה", "What We Leave", "נוכלים ואוהבים", "אם הבית", "השיטה", "האם" ו"עובדים על הזוגיות".[דרוש מקור]

### טלוויזיה

בשנת 2005 גילם את אבי בן-משה בן-זכריה בטלנובלה "טלנובלה בע"מ", אשר שודרה בערוץ הוט 3. מרשק שיחק גם בעונה השלישית של "השיר שלנו", בתפקיד שמוליק, המנהל המוזיקלי של הלהקה, הלוקה בתסמונת טורט. בסדרה "הכל דבש" של ערוץ 2 שיחק מרשק את אביתר לצד איתי תורג'מן, ישראל פוליאקוב, יעל פוליאקוב, שוש עטרי וזהר ליבה.

בשנת 2008 החל לככב בטלנובלה "חשופים" ב"הוט 3". משנת 2009 מגלם את הדמות של שלומקה לזר בסדרה "קופיקו" והצטרף לצוות השחקנים בעונה השנייה של התוכנית הקומית "לא לפני הילדים". השתתף בעונה החמישית של סדרת הטלוויזיה "ראש גדול" בתור גדעון סלע. בפברואר 2010 הצטרף מרשק לעונה השלישית של תוכנית הסאטירה "שבוע סוף!" ושיחק בתפקיד אורח בסדרה "15 דקות". באותה השנה שיחק בתפקיד אורח בסדרה "החיים זה לא הכל" בתפקיד אסף, חבר של דפנה.

במאי 2012 השתתף בסדרה הישראלית "נויורק", שם גילם את ראובן, מאפיונר מנתניה. בשנת 2013 גילם את יניב לצד עלמה זק ויהודה ברקן בסדרת הדרמה שיצרה קרן מרגלית "פלפלים צהובים". בשנת 2014 השתתף בסדרה "מועדון החנונים", בה גילם את דמותו של המוכר במזנון "משה משה". באותה השנה, החל לשחק בסדרה "שכונה" שנכתבה על ידי גיורא חמיצר ושודרה בערוץ ניקלודיאון. בנוסף, החל לשחק בתוכנית המערכונים "היהודים באים" בערוץ הראשון ובשעשועון הבידור "הכל הולך" בערוץ 2 לצד אליאנה תדהר, טל פרידמן, קרן מור, עוז זהבי ועוד. בשנת 2015 שיחק בתפקיד ראשי בסדרה הקומית "פרודים" ששודרה בערוץ 2 גילם את אריאל קליינמן. בשנת 2018 שיחק לצד נועה קולר בסדרה "להעיר את הדב". בשנת 2019 החל להשתתף בסדרה "שב"ס". באותה השנה החל לגלם את דודי בסדרה "לבד בבית" של "כאן חינוכית". בשנת 2020 שיחק בסדרה "לאבד את אליס" לצד איילת זורר. בשנת 2021 השתתף בתוכנית "השמרטפים".

בשנת 2022 שיחק בעונה השלישית של הסדרה ״כפולים״, ובדצמבר 2022 החל להשתתף באופן קבוע בתוכנית האירוח הסאטירית "מה שתגידו" של כאן 11.

### קולנוע

ב-2008 שיחק בסרט "אל תתעסקו עם הזוהן" בתפקיד אחד הישראלים. ב-2012 גילם את כרמל בסרטו של שמי זרחין "העולם מצחיק". ב-2014 גילם את סמי בסרטו של שי כנות "שושנה חלוץ מרכזי", גילם את אפרים בסרטו של אברהם קושניר "מבצע חמניה", גילם את מאיר בסרט "מנפאואר", גילם את מוטי בסרט "זינוק בעלייה" וגילם את עמוס בסרט "עתלית". ב-2015 גילם את הרצל בסרט "אני לא מאמין, אני רובוט?!" וגילם את אביהו בסרטו של דרור שאול "פלאפל אטומי". ב-2016 שיחק בסרטו של נוני גפן "הכל שבור ורוקד". ב-2017 שיחק בסרטו של צחי גראד "הבן-דוד". ב-2021 שיחק בסרטו של ליאור אשכנזי "זרים מושלמים".

בשנת 2023 השתתף בסרטם של גיתית ויהל כבירי, "גרגירי חול", בתפקיד דוד הגדול.

חיים אישיים
-----------

בין השנים 2004–2006 מרשק היה נשוי למיה דגן. 

החל משנת 2014 היה בזוגיות עם השחקנית נעמי לבוב. השניים הכירו במהלך הצילומים לתוכנית "הכל הולך". ב-9 בפברואר 2016 נולדה להם בת משותפת. בסוף ינואר 2018 פורסם כי השניים נפרדו. 

ב-29 באוגוסט 2022 נולד בנו השני מנעמי לבוב.

קישורים חיצוניים
----------------

ויקישיתוף מדיה וקבצים בנושא **יוסי מרשק** בוויקישיתוף
* 

* יוסי מרשק, ברשת החברתית אינסטגרם

* יוסי מרשק, במיזם "אישים" לתיעוד היצירה הישראלית

* יוסי מרשק, במסד הנתונים הקולנועיים IMDb (באנגלית)

* יוסי מרשק, באתר "אידיבי", מאגר הידע העברי לקולנוע ישראלי ועולמי

* יוסי מרשק, באתר ספר הקולנוע הישראלי

* יוסי מרשק, באתר AllMovie (באנגלית)

* יוסי מרשק, במסד הנתונים הקולנועיים KinoPoisk (ברוסית)

* יוסי מרשק, בארכיון הבימה
* הדס בשן, מלטף ומרשק, באתר ynet, 3 בספטמבר 2008
* קובי דורון, כמה יוסי, באתר ישראל היום, 28 בינואר 2011
* לירון שמם, ‏"אני לא מרוצה מזה שאני רווק", באתר ‏מאקו‏, 21 בינואר 2014
* אתר למנויים בלבד נירית אנדרמן, מה באמת מפחיד את יוסי מרשק?, באתר הארץ, 6 באוקטובר 2014
* איילת קליין כהן, כמה יוסי: יוסי מרשק כובש גם את הבמה, באתר nrg‏, 16 בינואר 2015
* איתי סגל, יוסי אבא שלי מוצלח, באתר ynet, 11 במרץ 2016
* קרן מרגלית, ‏"הלב מתארגן מחדש אחרי הפרידה", באתר ‏מאקו‏, 8 בפברואר 2018
* רוני קובן, פגישה עם יוסי מרשק, באתר כאן\_11, 27 בנובמבר 2018
* שיר זיו, "הרכב הסתובב, נכנס לי בשמשה ועצר קרוב לפרצוף שלי", באתר ישראל היום, 2 במאי 2019
* אתר למנויים בלבד  איתי סגל, מה למדתי: יוסי מרשק, באתר "ידיעות אחרונות", 26 ביוני 2020
* יעקב בר-און, ‏יוסי מרשק חוזר אל זיכרונות הקולנוע שלו במופע חדש, באתר מעריב אונליין, 10 בספטמבר 2020

הערות שוליים
------------

1. ↑  מה שתגידו, באתר כאן 11
2. ↑  תנו גז! הטריילר של "זינוק בעליה", באתר ynet, 29 ביולי 2014

|  |  |  |
| --- | --- | --- |
| **הקודם**:**2010 - ישי גולן (חטופים)** | **זוכה פרס האקדמיה לטלוויזיה לשחקן הטוב ביותר בסדרה דרמטית לשנת 2011: יוסי מרשק (פלפלים צהובים)** | **הבא**:**2012 - עמוס תמם (אחת אפס אפס)** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007270501405171
* GND: 1073566986
* ISNI: 0000 0004 9603 5688
* LCCN: n2019038588
* VIAF: 108148267964805110452
* WorldCat: lccn-n2019038588

 |